
2026. évi kéményseprési társasházi sormunkaterv

Idén is elkészítette és elérhetővé tette a katasztrófavédelem kéményseprőipari szerve a 2026. évi társasházi sormunkatervét.
A sormunka ütemtervvel és a tevékenység ellátásával kapcsolatos minden további részletes információ a szervezet lakossági honlapján: https://kemenysepres.katasztrofavedelem.hu/ weboldalon elérhető.

Fontos tudni, hogy a tervezett sormunka keretében a szilárd tüzelésű berendezésekhez kapcsolódó égéstermék-elvezetők esetében évente, a gázüzemű és a zárt rendszerű tüzelőberendezésekhez kapcsolódó kéményeknél pedig kétévente esedékes az ellenőrzés.
Az egylakásos ingatlanok – családi házak és a társasházzá nem alakult többlakásos ingatlanok – esetében a kéményseprő nem megy kérés nélkül, az ellenőrzés időpontját a lakásban élők választhatják meg. A magánszemélyek számára a szolgáltatás a 1818-as számon igényelhető, illetve online is megrendelhető.

